מדינת ישראל

משרד הביטחון

**פניה לציבור בעניין כוונת משרד הביטחון לפרסם תיקון מבחנים לחלוקת כספי התמיכות של משרד הביטחון לעמותות וקרנות העוסקות בסיוע לחיילים משוחררים בודדים**

משרד הביטחון (להלן – המשרד) מבקש את הערות הציבור לפרסום תיקון מבחנים לחלוקת כספי התמיכות של המשרד לעמותות וקרנות בסיוע לחיילים משוחררים בודדים, בהתאם להוראות סעיף 3א לחוק יסודות התקציב התשמ"ה1985 ובהתאם לנוהל להגשת בקשות לתמיכה מתקציב המדינה ולדיון בהן ועל פי מבחני תמיכה שוויוניים.

המשרד מעונין לקבל את הערות הציבור לתיקון מבחן התמיכה שגובש במשרד, בטרם יוחלט על נוסחו הסופי של המבחן, ככל שיוחלט לפרסמו ברשומות.

את נוסח תיקון מבחן התמיכה שגובש במשרד ניתן לקבל בפקס או בדואר מהמשרד, אליו ניתן לפנות בטלפון: 03-6977879, או באתר האינטרנט של המשרד שכתובתו http//mod.gov.il. כן ניתן לראות את נוסח הטיוטה באתר האינטרנט של משרד המשפטים, בכתובת <https://www.gov.il/he/Departments/ministry_of_justice>.

כל המעוניין להשיג, להעיר או להציע הצעות מועילות בעניין תיקון המבחן האמור, מוזמן לעשות זאת בפניה בדואר לכתובת הבאה: Sveta\_kogan@mod.gov.il .

לפרטים ניתן לפנות לסווטה בכור-קוגן – מרכזת ועדת התמיכות במשהב"ט - בטל' 03-6977879 .

את הפניות יש להעביר עד ליום 15.11.21 . לאחר מועד זה יגובש נוסחו הסופי של המבחן, ככל שיוחלט לפרסמו, לאחר עיון בפניות שיתקבלו עד למועד האמור.

אין באמור לעיל משום התחייבות לאימוץ תוכן הפניות או חלקן, או משום התחייבות לתמיכה במוסדות ציבור המקיימים פעילויות בתחום המוזכר לעיל או בכל מוסד ציבור אחר.